שינויים משמעותיים בחוק הפטנטים באוסטרליה יכנסו לתוקף ביום 15/4/2013, אשר בינהם הקשחת הבחינה לכל סוגי בקשות הפטנט שיוגשו מתאריך זה והלאה, וכן לכל הבקשות שכבר הוגשו אך לא נתבקשה הבחינה עבורם עד לתאריך זה.
בנוסף, תונהג אגרת חיפוש גבוהה משמעותית יחסית למצב הנוכחי. גובה אגרת החיפוש בשלב זה הינו 1,650 דולר אוסטרלי וצפויה לעלות עם הזמן, ככל שאר האגרות. יש לציין כי אגרה זו אינה מחליפה את אגרת ההגשה (שעומדת כיום על סך 1,400 דולר אוסטרלי), אלא מתווספת אליה, או עם ההגשה, או במועד הנכון להגיש את הבקשה לבחינה באוסטרליה. הסכומים מתייחסים לאגרות עצמן – וכמובן עליהן מתווספות הוצאות עורך פטנטים באוסטרליה ובישראל ועלויות נוספות.
א. סטנדרט גבוה יותר ל"מאזן הסתברויות" בהליך הבחינה, במקום דחייה על הסף של בקשות פטנט שלכאורה אינן כשירות כלל לרישום.
ב. מבחן קפדני יותר לגבי פרמטר "ההתקדמות ההמצאתית" כתנאי לרישום הפטנט.
ג. דרישה קפדנית יותר לגבי התמיכה בתביעות הבקשה, לכדי עמידה בתנאי התקנון והחוק האירופאי.
ד. חשיבות פרמטר ה"יעילות" כתנאי לרישום הפטנט תעלה וההתייחסות לפרמטר זה תוגבר ולמעשה הפרקטיקה האוסטרלית תיישר קו בעניין זה עם הפרקטיקה האמריקאית.
ה. יוגבלו התיקונים בחלק של תיאור בקשת הפטנט (SPECIFICATION).
ו. תונהג מסגרת זמן מוגבלת לעניין הגשת בקשות חלוקה לכדי 3 חודשים מיום הקיבול.
ז. למשרד הפטנטים האוסטרלי תעמוד הזכות הבלעדית והבלתי ניתן לערעור לבטל פטנט או לשלול את הזכות לפטנט על פי שיקול דעתו הבלעדי.
ישנו כמובן מספר נוסף ורב של שינויים, וכאן דאגנו לציין את העיקריים שבהם. שינויים נוספים יתייחסו לכלל הליכי הפטנטים באוסטרליה וכן לתאריכי יעד בעניין הבחינה והאפשרות להתנגדויות לבקשת פטנט.
לאור השינויים הצפויים, ניתנת כנראה הזדמנות חד פעמית (כמובן רק עד לתאריך החלת השינויים באוסטרליה) לכל בעלי הבקשות באוסטרליה שטרם ביקשו את בחינת בקשת הפטנט שלהם לבקש את הבחינה. אתם מוזמנים לפנות למשרדנו לייעוץ בעניין זה ובענייני פטנטים אחרים.
אם יש לך בקשה כזו – מומלץ להתייעץ עימנו בהקדם!